Можете да посетите автосервиз и експертите ще регулират предните ви фарове със специализирано оборудване. В повечето случаи можете да направите това самостоятелно. За тази цел се уверете, че автомобила е спрян на равна повърхност и предницата на колата е възможно най-близо до вертикална повърхност. С помощта на цветно хартиено тиксо, обозначете центъра на светлинния лъч на всеки от фаровете на стената и нарисувайте вертикални линии през тях. След като сте проверили в техническата документация на колата си, отбележете точки на 6-12 см по-ниско от предишните обозначения и ги свържете с хоризонтална линия. Дръпнете колата назад 5-10 метра. Ако фаровете са правилно регулирани, горната граница на осветеното петно ще съвпада с хоризонталната линия на стената и светлинният лъч ще върви нагоре под ъгъл към пресечните точки на линиите. При автомобилите с отделни крушки за дългите и късите светлини, дългите светлини трябва да се регулират по сходен начин.